ყნოსვის ორგანოები

ყნოსვის ორგანოები — ადამიანისა და ცხოველთა ორგანოები, რომელთა საშუალებითაც ხორციელდება ყნოსვა-ყნოსვის გამღიზიანებლის (სუნის) აღქმა. ადამიანის ყნოსვის ორგანოებია საყნოსავი ეპითელიუმით დაფარული ცხვირის ღრუს ზედა ნიჟარები და ცხვირის ძგიდის ზედა ნაწილი. ქვეწარმავლების (ხვლიკები, გველები) და ზოგი ძუძუმწოვრის (მღრღნელები) ცხვირის ძგიდეში, გარდა ძირითადი ყნოსვის ორგანოებისა, მოთავსებულია ე. წ. იაკობსონის ორგანო. თევზების ყნოსვის ორგანოა ცხვირის წყვილი ორმო ან პარკი, რომელიც შეიცავს საყნოსავი ეპითელიუმით დაფარულ შემაერთებელქსოვილოვან ფირფიტებს. მწერების ყნოსვის ორგანოებია საყნოსავი სენსილები, რომლებიც ძირითადად ანტენებზეა განლაგებული. მრავალი მოლუსკის ყნოსვის ორგანოებიის როლს ოსფრადიუმები ასრულებენ. ყნოსვის ორგანოების სპეციფიკური ფუნქცია განპირობებულია მათში საყნოსავი რეცეპტორული უჯრედების არსებობით (ბოცვერს დაახლ. 100 მლნ-მდე აქვს, ადამიანს–10 მლნ-მდე). 

ლიტერატურა

კატეგორია:ყნოსვა